Intuícia

Intuícia (z lat. intuitio = bezprostredný náhľad < intueri = pozerať sa, zvažovať) je pomerne náhle poznanie (resp. pomerne náhly vznik idey vedúcej k riešeniu nejakého problému), ktoré(-rý) nie je výsledkom diskurzívneho myslenia (pričom diskurzívne myslenie je myslenie, ktoré dokazuje, usudzuje v pojmoch a logicky vyvodzuje).diskurzívny; intuícia. in: Slovník filozofia a prírodné vedy. Bratislava: Pravda. 1985. S. 136, 295, 296intuice. in: PETRUSEK, M. (ed.) et al. Velký sociologický slovník I. Praha: Karolinum. 1996 Detaily definície sa však rôznia, základné definície sú tieto:
 v psychológii:
 intuícia je inštinktívne poznanie, vnuknutie, nápad, priamy pohľad, bleskové pochopenie bez účasti racionalityintuícia. in: Slovník cudzích slov (akademický) (Poznámka: Kniha je prekladom z češtiny a v hesle intuícia je v originálnom slovenskom znení české filozofické slovo zření chybne preložené slovom zreteľ, správny slovenský preklad znie zrenie.);
 intuícia je skúsenostné myslenie, ktorého jednotlivé fázy (kroky) nie sú úplne uvedomelé, napríklad intuícia skúseného lekára pri stanovení diagnózyintuícia. in: Slovník filozofia a prírodné vedy. Bratislava: Pravda. 1985. S. 295, 296;
 vo filozofii: 
 intuícia je poznanie nezmyslovej povahy bez účasti racionality; 
 u H. Bergsona je intuícia určitý druh sympatie, ktorým sa prenášame dovnútra predmetu; 
 u E. Husserla je intuícia zrenie podstát po eidetickej redukcii; 
 v mystike je intuícia  bezprostredné zrenie Boha.

 Intuícia v psychológii 

Informácie ktoré sa nám vybavujú intuitívne, sú všeobecne charakterizované ako objavujúce sa za stavu nízkeho vedomia a prejavujú sa ako určité pocity „tušenia“ (angl. gut feeling - cítenie v bruchu) alebo ako prežívanie „dobrých pocitov“.Hicks, A. et al. (2010). Positive Affect, Intuition, and Feelings of Meaning. Journal of Personality and Social Psychology, Vol. 98, No. 6, p. 967-979. Intuitívne procesy sú podvedomé, zároveň úzko spojené s emóciami, sú rýchle a automaticky ovládané.Witteman, C. et al. (2009). Assessing Rational and Intuitive Thinking Styles. European Journal of Psychological Assessment, Vol.25, No. 1, p. 39-47. Intuitívne usudzovanie je považované za asociatívne, heuristické, samozrejmé (nie je potrebné vynakladať naň žiadnu námahu) a niektorí autori tvrdia, že je aj bezchybné. Momenty, kedy sa ľudia rozhodujú intuitívne, sú práve preto spájané s myšlienkami ktoré prichádzajúcimi do mysle náhle, bez námahy a jedinci si nie sú vedomí ich pôvodu a ani procesu, ktorý ich vyprodukoval.Gigerenzer,G. & Kruglanski, A.W. (2011). Theoretical Note: Intuitive and Deliberate Judgements Are Based on Common Principles. Psychological Review, Vol. 118, No. 1, p. 97-109. Niektorí autori považujú intuitívne myslenie za porovnateľné s analytickým myslením a to hlavne čo sa týka jeho spoľahlivosti. Preto práve v prípadoch, kedy nemáme dostatok času na vykonanie analýzy danej situácie, intuitívne myslenie môže byť výhodným riešením problému.

Intuícia je schopnosť interpretovať našu skúsenosť bez vedomej reflexie a zároveň ju premietnuť do činnosti, a to všetko aj napriek tomu, že si nie sme vedomí príčiny takejto akcie. Intuícia sa nezaraďuje medzi behaviorálne procesy, ktoré závisia na autonómnych funkciách ako napríklad dýchanie, plávanie alebo chodenie. Naše intuitívne myslenie dokáže vykonávať aj úlohy, ktoré prináležia metakognícii ako napríklad interpretácia, evaluácia alebo stanovenie cieľov, či iné funkcie spojené s regulatívnymi a exekutívnymi procesmi. Schopnosť intuitívneho myslenia môže byť výhodou pri adaptácii na nové podmienky, pri osobnostnom raste a takisto podporuje proces učenia a naše výkony. Rozhodnutia na základe intuície môžu byť ovplyvnené alebo dokonca pozmenené menej spoľahlivými kontextovými faktormi, ako sú napríklad nálada, predošlá skúsenosť, nesprávne alebo mylné domnienky ako aj stereotypie.Quirk, M. (2006). Intuition and Metacognition in Medical Education: Keys to Developing Expertise. New York,  Springer Publishing Company.

Robin Hogarth identifikuje 4 rôzne znaky intuície. Prvým znakom je expertíza, ďalej je to rýchlosť získavania vedomostí (speed of knowing), nedostatočné zapojenie uvažovania a posledným znakom je skúsenosť a vhľad. Definovanie intuície je náročné hlavne kvôli jej nevedomému a náhlemu zrodu. Pozostáva z „mentálnych procesov, ktoré nie sú prístupné vedomiu, ale zároveň ovplyvňujú naše rozhodovanie, naše pocity a naše správanie“. 

Otázkou každodenného života ostáva, či sa jedinec má riadiť svojou intuíciou a poslúchnuť svoje „tušenie“, alebo je lepšie ponechať rozhodnutia analytickému mysleniu a racionálnym úvahám. Jedným z možných riešení je nechať intuíciu pracovať vždy vtedy, keď je naladená na informatívne prostredie (prostredie obsahuje informácie a podnety, s ktorými sme sa už v minulosti stretli). Ak však prostredie obsahuje veľké množstvo nereprezentatívnych informácií, s ktorými sme sa pred tým nestretli, v tomto prípade existuje veľká pravdepodobnosť omylu ak sa riadime našou intuíciou. V takomto prípade je úlohou nášho rozumu zhodnotiť, či je naše intuitívne rozhodnutie založené na zavádzajúcich informáciách. Ďalším princípom, ktorý hovorí v prospech intuície, je paralelné spracovávanie informácií, kedy je rozhodnutie alebo hodnotenie závislé na mnohých vstupoch (vstupných informácií) a deje sa pod časovým tlakom. Práve v takýchto prípadoch je intuitívne zhodnotenie najefektívnejšie. Použitie našej intuície je často ovplyvnené nedostatkom vhodných algoritmov, ktorými by sme mohli vyriešiť momentálny problém alebo dospieť k rozhodnutiu analytickým spôsobom. Intuícia a rozum sú považované za komplementárne modely myslenia, ktoré pracujú paralelne. Práve preto je pri každom probléme možné spoliehať sa na racionálnu analýzu, intuíciu alebo dokonca na kombináciu týchto dvoch. Intuitívne a racionálne procesy však môžu dospieť k celkovo odlišným riešeniam toho istého problému.Cone, C; Gilovich, T. & Inbar, Y. (2010). People's Intuitions About Intuitive Insight and Intuitive Choice. Journal of Personality and Social Psychology,Vol. 99, No. 2, p. 232-247 

Referencie

 Pozri aj 
 tušenie
 poznanie
 šiesty zmysel

 Externé odkazy 
 Ask Philosophers: Question on Intuition and Rationality
 A scientific research group on intuition 

Kategória:Psychológia
Kategória:Poznávanie
Kategória:Inteligencia